CELEX: 22008D0034
Language: sk
Date: 2008-03-14 00:00:00
Title: Rozhodnutie Spoločného výboru EHP č. 34/2008 zo 14. marca 2008 , ktorým sa mení a dopĺňa príloha XX (Životné prostredie) k Dohode o EHP

10.7.2008   
            
            
               SK
            
            
               Úradný vestník Európskej únie
            
            
               L 182/32
            
         
      ROZHODNUTIE SPOLOČNÉHO VÝBORU EHP
   
   č. 34/2008
   zo 14. marca 2008,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 15/2008 z 1. februára 2008 (1).
            
         
               (2)
            
            
               Rozhodnutie Komisie 2005/381/ES zo 4. mája 2005, ktorým sa zavádza dotazník hlásenia o uplatňovaní smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve a ktorým sa mení a dopĺňa smernica Rady 96/61/ES (2), sa má začleniť do dohody.
            
         
               (3)
            
            
               Rozhodnutie Komisie 2006/803/ES z 23. novembra 2006, ktorým sa mení a dopĺňa rozhodnutie 2005/381/ES, ktorým sa zavádza dotazník hlásenia o uplatňovaní smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve a ktorým sa mení a dopĺňa smernica Rady 96/61/ES (3), sa má začleniť do dohody,
            
         ROZHODOL TAKTO:
   Článok 1
   Príloha XX k dohode sa mení a dopĺňa takto:
   
               1.
            
            
               Do bodu 1f (smernica Rady 96/61/ES) sa dopĺňa:
               
                           „—
                        
                        
                           
                              32005 D 0381: rozhodnutie Komisie 2005/381/ES zo 4. mája 2005 (Ú. v. EÚ L 126, 19.5.2005, s. 43), zmenené a doplnené týmito predpismi:
                           
                                       —
                                    
                                    
                                       
                                          32006 D 0803: rozhodnutie Komisie 2006/803/ES z 23. novembra 2006 (Ú. v. EÚ L 329, 25.11.2006, s. 38).“
                                    
                                 
                     
         
               2.
            
            
               Za bod 21ao (rozhodnutie Komisie 2006/780/ES) sa dopĺňa tento bod:
               
                           „21ap.
                        
                        
                           
                              32005 D 0381: rozhodnutie Komisie 2005/381/ES zo 4. mája 2005, ktorým sa zavádza dotazník hlásenia o uplatňovaní smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve a ktorým sa mení a dopĺňa smernica Rady 96/61/ES (Ú. v. EÚ L 126, 19.5.2005, s. 43), zmenené a doplnené týmito predpismi:
                           
                                       —
                                    
                                    
                                       
                                          32006 D 0803: rozhodnutie Komisie 2006/803/ES z 23. novembra 2006 (Ú. v. EÚ L 329, 25.11.2006, s. 38).
                                    
                                 Ustanovenia rozhodnutia sa na účely tejto dohody vykladajú s touto úpravou:
                           Článok 2 znie:
                           ‚Pokiaľ ide o členský štát EZVO, hlásenia členských štátov EZVO sa odovzdávajú Dozornému orgánu EZVO do 30. júna príslušného roka a zahŕňajú predchádzajúci kalendárny rok od 1. januára do 31. decembra. Prvé hlásenie, ktoré zahŕňa kalendárny rok 2008, sa odovzdá do 30. júna 2009.‘“
                        
                     
         Článok 2
   Znenie smerníc 2005/381/ES a 2006/803/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. marca 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. marca 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 154, 12.6.2008, s. 30.
   
      (2)  Ú. v. EÚ L 126, 19.5.2005, s. 43.
   
      (3)  Ú. v. EÚ L 329, 25.11.2006, s. 38.
   
      (4)  Ústavné požiadavky neboli oznámené.